**Făptura ta e verde, fructul crud**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Te-aș prinde seara când treci pe cărare

Cu fustă albă și sanda cu toc,

Te-aș așeza, așa, la întâmplare

Prin flori de mai să te iubesc cu foc.

Te-aș consuma încetul, cu măsură,

Întâi piciorul lung, ca să nu pleci,

Spre dimineață câte-un sân pe gură

Să mă atingă dacă te apleci.

Nu aș lăsa nimic, nicio bucată

Din talpa mică și din trupul nud

Fără să gust din ele doar o dată,

Făptura ta e verde, fructul crud.

- Se rotunjesc sub bluză fructe pline

De pasiuni ce nu cunosc hotar

Şi înfloresc nebuni, fără ruşine,

Mugurii mici. Răspunde-mi, ai habar,

Ce flori aşteaptă-n palme să-şi deschidă

Petala sub atingerile moi,

Când gura ta fierbinte şi fluidă

Alunecă pe umerii mei goi?

Simt razele trecându-mi prin pupilă

Ca-n prima zi, de-atunci mi-ai dăruit

Iubirea ta şi-un vis de clorofilă

Ce mă îmbracă-n verde infinit.

Ioan Grigoraș Liliana Trif